kardosdrur/scandi-wiki huggingface dataset:
Beast Boy

Beast Boy er en tegneseriefigur, der er skabt af DC Comics. 

Beast Boy også kendt som Garfield Mark Gar Logan, er en dreng på 15 år. Han er født af helt almindelige forældre, men da Beast Boy var døende af en sygdom igennem et bid af en grøn abe, udsatte hans forældre ham for en eksperimentel kur.  Den gjorde ham grøn og gav ham hans evner. Da Beast Boy var ti, døde hans forældre i en bådulykke. Han blev herefter adopteret af Doom Patrol, indtil han var oppe og toppes med Mento (Doom Patrol's leder) og tog af sted til Jump city hvor han mødte Robin, Cyborg, Raven og Stafire.

Beast Boys evner sætter ham i stand til at forvandle sig til lige det dyr, han vil.

Tegneseriefigurer
Masala

Masala (devanagari: मसाला, masālā) er en betegnelse, som dækker over forskellige krydderiblandinger, der benyttes i det indiske køkken ved tilbredelsen af indiske karryer. Der er store regionale variationer, også fra husholdning til husholdning.

Almindelige ingredienser er paprika, koriander, mynte, hvidløg, ingefær og gurkemeje. I det nordlige Indien har masalaen ofte en lang holdbarhed og er i pulverform.

Garam masala er en særlig kendt blanding.

Se også 
 Masala chai – er krydret te.

Mad fra Indien
Krydderier
Forest Silence

Forest Silence er en ungarsk black metal band, dannet i 1996 i Szombathely.

Medlemmer 

 Winter – vokal

Tidligere medlemmer

 Nagy Andreas – guitar
 Zoltan Schoenberger – trommer

Diskografi 

Full-length

 2006 – "Philosophy of Winter"

Demo

 1997 – "The 3rd Winter"
 2000 – "Winter Circle"
 2002 – "The Eternal Winter"

EP

 2010 – "Winter Ritual"

Eksterne henvisninger 

 Encyclopaedia Metallum 
 Myspace 
 Last.fm 

Metalgrupper fra Ungarn
Black metal-grupper
Musikgrupper fra 1996
Millionprogrammet

Millionprogrammet (svensk: miljonprogrammet) er den folkelige betegnelse for det omfattende boligbyggeri i Sverige fra 1965 til 1974. Målet var at bygge en million lejligheder i løbet af perioden, for at løse den akutte boligkrise i slutningen af 1950'erne og begyndelsen af 1960'erne.

Baggrund 

I 1950'erne og begyndelsen af 1960'erne var der akut boligmangel i Sverige. Årsagen var først og fremmest at der ikke fandtes tilstrækkelig med lejligheder til den hurtigtvoksende befolkning, dels fordi den generelle svenske boligstandard var lav, med mange trange og nedslidte boliger. I 1964 besluttede Riksdagen at der skulle bygges en million lejligheder frem til og med 1974, så det en gang for alle skulle være slut med boligkrisen.

Målet blev nået, 1.006.000 boliger blev bygget, og Sveriges udseende var ændret for altid. Nettoresultatet var en øgning i Sveriges boligmasse på 650.000 nye lejligheder og huse, med en generel kvalitetsstigning.

Design 

De nye boligområder i millionprogrammet var inspireret af tidlige forstadsprojekter som Vällingby og Årsta. I udviklingen af de nye områder blev der lagt vægt på at have et bredt tjenestetilbud, med skoler, børnehaver, kirker, offentlige pladser, bibliotek etc.

Kritik 
Selv om programmet opnåede at skabe en million boliger, har mange efterfølgende kritiseret udførelsen. Den almindeligste kritik går ud på at projektet skabte "mange grimme betonbygninger" som ødelagde bylandskabet. Blot 16 procent af bygningerne har beton på facaden, og næsten halvdelen blev bygget som enfamilieboliger, men udtrykket "millionprogrammet" forbindes i dag af mange med de såkaldte "betonforstæder". De to kendte forstæder Rinkeby (i Stockholm) og Angered (i Göteborg) blev begge bygget som en del af programmet, og er blevet symboler på denne epoke.

Nogle velkendte millionprogramdistrikter:
 Rinkeby i Stockholm
 Angered i Göteborg
 Rosengård i Malmö
 Jordbro i Haninge, Stockholm
 Ryd i Linköping

Litteratur 
 Arnstberg, Karl-Olov. Miljonprogrammet
 Ristilammi, Per-Markku. Rosengård och den svarta poesin
 Söderlind, Jerker; Skoglund, Per. Stockholms Satelliter

Eksterne links 
 Vår bostad: Miljonprogrammet – Bättre än sitt rykte 
 Mikael Askergren: Betongturism

Byplanlægning
Arkitektur
Sveriges historie
Sveriges politik
Murgh makhani

Butter Chicken eller Murgh Makhani er en indisk/pakistansk ret. Den er populær i indiske/pakistanske restauranter i hele verden. Butter Chicken serveres som oftest sammen med nan eller roti og ris.

Retten laves ved at marinere kylling i yoghurt over natten. Man tilsætter så krydderi, typisk garam masala, ingefær, koriander og hvidløg. Kyllingen bliver så bagt i en ovn.

Retten indeholder også en Sauce ved navn makhani. Saucen laves ved hjælp af smør, tomater, mandler og forskellige krydderier. Når både saucen og kyllingen er klar skærer man kyllingen op og tilføjer saucen.

Links 
opskrift 

Mad fra Indien
Afzelius

Afzelius er et efternavn, der henviser til blandt andre:

 Adam Afzelius
 Anders Erik Afzelius
 Arvid August Afzelius
 Björn Afzelius
 Fredrik Georg Afzelius
 Jan Afzelius
 Johan Fredrik Ivar Afzelius
 Pehr von Afzelius

Efternavne
Anders Erik Afzelius

Anders Erik Afzelius (26. april 1779 – 1. marts 1850) var en finsk jurist og politisk martyr.
 
Afzelius afskedigedes pludselig 1821 på kejserlig ordre fra sin professorstilling i Åbo (formentlig på grund af nogle karikaturtegninger af Nikolaus I). Han forblev i Finland, udsat for idelige forfølgelser af et mægtigt parti, som han havde modarbejdet i nogle processer. 1831 fik Afzelius ordre til at
forlade landet, men fængsledes og deporteredes til Kasan. Han fik senere lov at vende tilbage, men landsforvistes på ny 1837 til Livland, hvor han døde.

Kilder 

 

Jurister fra Finland
Salmonsens
Jonathan Nielsen

Jonathan 'Lålå' Nielsen (født 20. januar 1991) er en dansk professionel fodboldspiller, der spiller for Hellerup IK. Lålå har tidligere spillet i Akademisk Boldklub og FC Helsingør. Jonathan Nielsen har som ungdomsspiller spillet i Helsingør IF og FC Helsingør.

Opholdet i AB blev ikke af helt den varighed "Lålå" havde håbet og et år senere vendte han tilbage til FC Helsingør (tidligere kaldet Elite 3000). Efter en succesfuld sæson i FC Helsingør, hvor han bl.a. blev topscorer, blev "Lålå" hentet af 1. divisionsklubben Hvidovre.

Karriere

Hvidovre 
I juli 2013 skiftede Nielsen til Hvidovre IF, hvor han skrev under på en toårig aftale.

Lyngby BK 
I starten af 2015 blev det offentliggjort, at Lyngby BK havde hentet Jonathan Nielsen i Hvidovre på en aftale gældende frem til 31. januar 2016. På grund af mange skader fik Jonathan Nielsen aldrig en kamp for Lyngby BK, og den 31. januar 2016 blev kontrakten ophævet. 

Nielsen var ikke på kontrakt i foråret 2016.

FC Helsingør 
Jonathan Nielsen blev efter et længere forløb med genoptræning hentet tilbage til FC Helsingør i juli 2016. Han var dog ikke i stand til at tilspille sig en kontrakt for foråret 2017, hvorfor han da stoppede i klubben.

Hellerup IK 
Den 4. februar 2017 blev det offentliggjort, at Nielsen havde skrevet under på en etårig kontrakt gældende for den resterendd del af 2017 med Hellerup IK.

Referencer

Kilder 
 Spillerprofil af Jonathan Nielsen FC Helsingør 

Fodboldspillere fra Danmark
Bromme Kirke

Bromme Kirke ligger enligt i landskabet ca. 5 km NV for Sorø (Region Sjælland). Indtil Kommunalreformen i 2007 lå den i Vestsjællands Amt, og indtil Kommunalreformen i 1970 i Alsted Herred (Sorø Amt)

Apsis, kor og skib er opført i romansk tid af små kampesten. Norddøren er stadig i brug men noget udvidet, syddøren er forsvundet. I nordmuren spores rester af oprindelige vinduer. Apsidens cirkulære vindue blev genåbnet i 1948. Tårn og sydkapel blev opført i sengotisk tid af munkesten, korets gavlspids med højblændinger stammer fra samme tid. Våbenhuset er opført i begyndelsen af 1500-tallet. Bygningen blev istandsat i 1948.

Kor og skib fik indbygget hvælv i sengotisk tid, den runde korbue er bevaret. Ved istandsættelsen afdækkedes kalkmalerier fra o.1325 på skibets nordmur mod øst, kalkmalerierne blev restaureret i 1953. Mod vest ses den kronede Maria modtage Gabriels bebudelse, bag Maria ses en stigelignende udsmykning, som enten er murværk eller vægtæpper. Længst mod øst ses Besøgelsen.

Prædikestolen i højrenæssance er fra begyndelsen af 1600-tallet, evangelistmalerierne er fra 1636. I tårnrummet hænger et epitafium over rådmand i Slagelse Hans Jensen Riber (død 1656) og hustru.

Kirkens font font består af en fod fra en gotlandsk font, hvis kumme er sønderbrudt. På foden står en dåbskedel i kobber med flettekors og støbemærker.

Eksterne kilder og henvisninger 

 Bromme Kirke  på nordenskirker.dk
 Bromme Kirke på KortTilKirken.dk
 Bromme Kirke i bogværket Danmarks Kirker (udg. af Nationalmuseet)

Kirker i Sorø Kommune
Kirker i Roskilde Stift
Kirker i Sorø Amt
Simon Dach

Simon Dach (født 29. juli 1605, død 15. april 1659) var en tysk digter.

Dach var professor i digtekunst ved Universitetet i Königsberg og skrev selv stemningsfulde og indtagende vers, som har bevaret hans navn. Især må nævnes visen Ännchen von Tharau, oprindelig et bryllupsdigt til en god ven, nu kendt som folkesang. I den store kurfyrste fandt Dach, der ofte led under tidens tryk, kort før sin død en velynder og beskytter.

Eksterne henvisninger 

Digtere fra Tyskland

Tyskere i 1600-tallet
Så flyt dog!

Så flyt dog! (original titel: Failure to Launch) er en amerikansk romantisk komedie fra 2006 med Matthew McConaughey og Sarah Jessica Parker i hovedrollerne.

Handling 
Tripp (Matthew McConaughey) er en 35-årig mand, der stadig bor hjemme. Det er gratis, han har en stor stue og mor (Kathy Bates), der tager sig af vasketøjet. Forældrene, der har gjort alt for at få ham til at flytte og da de bliver desperate lejer de en dag den smukke Paula (Sarah Jessica Parker), der er specialist i at lokke mænd til at forelske sig i hende – og få dem til at flytte hjemmefra.

Roller 
 Matthew McConaughey – Tripp
 Sarah Jessica Parker – Paula
 Zooey Deschanel – Kit
 Justin Bartha – Ace
 Bradley Cooper – Demo
 Terry Bradshaw – Al
 Kathy Bates – Sue
 Tyrel Jackson Williams – Jeffrey
 Katheryn Winnick – Melissa
 Rob Corddry – Jim The Gun Salesman
 Patton Oswalt – Techie Guy
 Stephen Tobolowsky – Bud
 Kate McGregor-Stewart – Bey
 Adam Alexi-Malle – Mr. Axelrod

Filmkritik 
Nogle ellers negative anmeldelser fremhævede Zooey Deschanels præstation som filmens højdepunkt. En anmelder skrev, at "Selv med en forholdsvis lille rolle, blæser hun hele filmen i småstykker".

Referencer

Eksterne henvisninger 
 Failure to Launch  Officiel hjemmeside
 

Komediefilm fra USA
Amerikanske film fra 2006
Wilderness (Sydafrika)

Wilderness er en mindre by på Garden Route i Western Cape-provinsen i Sydafrika.

Beliggenhed 
Byen ligger tæt på og øst for byen George, på hovedvej N2 på vej mod Knysna, lige ved Kaaimans Rivers udløb i Det indiske Ocean. Byen og egnen deromkring er velkendt for den lange, hvide sandstrand og lagunerne, og der er mange ferieboliger i området.

Klimaet 
Byen har et utroligt mildt klima i lighed med resten af Garden Route-området. Der er kun små temperaturudsvingninger og der er sjældent under 10°C om vinteren og som oftest under 28°C om sommeren, men med regn i en tilpas mængde til at sikre den store frodighed på stedet.

Andet 
Det gamle damptog, Outeniqua Choo Tjoe, der forbandt byerne George og Knysna, gik igennem Wilderness. I dag kører toget mellem George og Mossel Bay og kommer dermed ikke længere til Wilderness.

Wilderness var hjemby for den forhenværende Præsident i Sydafrika, P.W. Botha, frem til hans død i 2006.

Referencer

Eksterne henvisninger 

Byer i Sydafrika
Garden Route
Broström Tankers

Broström Tankers er et svensk tankskibsrederi med hovedsæde i Göteborg. Siden januar 2009 har Broström været datterselskab af Maersk Tankers, et selskab ejet af A.P. Møller-Mærsk.

Historie 
Historien om rederiet begyndte i 1865, da Axel Broström købte galeasen "Mathilda". I 1890 stiftede han Ångfartygs AB Tirfing, der senere blev moderselskabet i Broström Gruppen. Hovedsædet blev placeret på det nuværende sted i Göteborg. Axels søn, Dan Broström, fik hurtigt en central rolle i selskabet. Han ekspanderede med etablering af flere datterselskaber som Swedish American Line, Neptunbolaget, Swedish Orient Line og Swedish East Asiatic Company, ligesom skibsværftet Eriksberg blev etableret i Göteborg.

I 1992 blev Broström Rederi AB købt af United Tankers, der var et joint venture stiftet i Sverige i 1990. I 2005 opkøbte selskabet danske Nordtank og i 2007 blev Petroship Group en del af Broström

Den 27. august 2008 tilbød A.P. Møller-Mærsk at købe Broström for 3.6 milliarder svenske kr. Broström rådede på det tidspunkt over en flåde bestående af 94 produkt- og kemikalietankskibe, hvoraf de 62 var ejede eller indchartrede af selskaber i Broström gruppen. De resterende skibe var ejet af andre, men under management af Broström. Selskabet havde 1285 medarbejdere, hvor de 1000 arbejdede på havet. I januar 2009 godkendte EU's konkurrencemyndighed købet, og Broström Rederi blev indlemmet i Maersk Tankers. Otte måneder senere blev Mærsk Mc-Kinney Møllers barnebarn, Robert Mærsk Uggla udpeget til direktør for Broström.

Referencer

Eksterne henvisninger 
 Broström ABs officielle hjemmeside  

Rederier fra Sverige
Etableret i 1890
Virksomheder i Göteborg
Maersk Tankers
Dan Broström

Daniel (Dan) Broström (1. februar 1870 i Kristinehamn – 24. juli 1925 i Trönninge) var en svensk skibsreder og politiker.

Historie 
Dan Broström blev student på Göteborgs realläroverk i 1889, og blev umiddelbart efter ansat i farens rederi imens han uddannede sig på forskellige skoler i ind- og udland. Han blev hurtigt en del af ledelsen, og var meget aktiv i udviklingen af Broström Rederi.

Han blev også politiker hos Liberala samlingspartiet og havde mange forskellige poster. Broström var blandt andet søminister i Sverige fra 1914 til 1917.

Broström omkom 24. juli 1925 ved en trafikulykke i Trönninge syd for Halmstad. Han blev begravet i familiegravstedet på "rigmandsbakken" på Östra kyrkogården i Göteborg.

Familie 
Dan Broström var søn af Axel Broström og Mathilda Olsson. Han blev gift den 21. november 1906 i Göteborg med Anna Ida Broström, og blev senere far til Dan-Axel Broström og flere døtre.

Eksterne henvisninger

Referencer 
Tvåkammarriksdagen 1867-1970 (Almqvist & Wiksell International 1990), bind 4, s. 67-68
Göteborgs stadsfullmäktige 1863-1962: Biografisk matrikel, Magnus Fahl, Wezäta, Göteborg 1963 s. 182-184

Politikere fra Sverige
Skibsredere fra Sverige
Omkomne ved trafikulykker i Sverige
Wilhelm Hansen Fonden

Wilhelm Hansen Fonden er en dansk fond, som støtter dansk musik, dans og teater.

Fonden er grundlagt 1995 med midler, der stammer fra salget i 1988 af Edition Wilhelm Hansen og senere suppleret med midler fra salget i 2001 Nordiska Strakosch Teaterförlaget, som blev det største teaterforlag i Norden. Hanne Wilhelm Hansen, tidligere leder af Wilhelm Hansen, oprettede fonden.

Fonden uddeler også en hæderspris samt Finn Juhl Prisen, opkaldt efter Finn Juhl, der var Hanne Wilhelm Hansens samlever.

Fonden har hjemme i Wilhelm Hansens Hus, Gothersgade 11.

Eksterne henvisninger 
 Wilhelm Hansen Fondens hjemmeside

Fonde fra Danmark
Etableret i 1995
Indre By (København)
Jens Thrane

Jens Thrane er navnet på flere personer:

 Jens Thrane den ældre (ca. 1666-1736) – dansk maler (Jens Jensen Thrane)
 Jens Thrane den yngre (ca. 1729-1779) – dansk maler (Jens Mogensen Thrane)
Franz Unger

Franz Joseph Andreas Nicolaus Unger (født 30. november 1800 i Steiermark, død 13. februar 1870 i Graz) var en østrigsk botaniker.

Han studerede først jura, men vendte sig snart til medicinen og blev læge. Som sådan fortsatte han sine naturhistoriske studier, særlig de botaniske. 1835 blev han professor i botanik ved Johanneum i Graz, hvor han særlig gav sig af med palæontologiske studier, i hvilken videnskab han snart blev en af de mest fremragende forskere for sin tid. Efter 1849, da han overtog professoratet i fysiologisk botanik ved universitetet i Wien, helligede han sig mere til denne side af videnskaben. Han opgav sin stilling 1866. 

Af hans skrifter kan nævnes: Die Exantheme der Pflanzen (Wien 1833, med 7 tavler), Ueber den Bau und das Wachsthum des Dicotyledonenstammes (Leipzig 1840, med 16 tavler), Die Pflanze im Momente der Thierwerdung (Wien 1843), Grundzüge der Anatomie und Physiologie der Pflanzen (Wien 1846), Chloris protogæa, Beiträge zur Flora der Vorwelt (Leipzig 1846, med 50 tavler), Wissenschaftliche Ergebnisse einer Reise in Griechenland und den ionischen Inseln (Wien 1862). 

Unger var en meget dygtig forsker, hvis studier for sin tid har haft betydelig indflydelse på videnskaben; han var således den første, der nærmere studerede mossernes spermatozoider og erkendte dem som hanlige kønsceller; han stillede sig ivrig imod Matthias Jacob Schleidens så skarpt fremsatte, men højst mislykkede celleteori; han har givet en udmærket klassifikation af plantens cellevæv og klaret kambiets betydning for tykkelsevæksten; det er Unger, som først har set det dyriske og vegetabilske protoplasmas identitet, idet han sammenligner plantecellens krop med rhizopodernes Sarkode; han har opdaget mælkekarrenes sande oprindelse, bidraget væsentlig til opfattelsen af intercellularsubstansen og studeret sværmsporedannelsen hos Vaucheria. 

Det er også af interesse, at Unger efter tyve års palæontologisk Studium allerede 1852 udtrykkelig udtalte, at dogmet om artens konstans ikke lod sig opretholde, men at de gennem de geologiske perioder optrædende former stod i organisk sammenhæng. En slægt af Sterculiaceernes familie er af Schott og Endlicher kaldt Ungeria efter ham.

Kilder 

 

Botanikere fra Østrig
Palæontologer
Ansatte ved Wiens Universitet
Østrigere i 1800-tallet
Carl Richard Unger

Carl Richard Unger (født 2. juli 1817 i Kristiania, død 30. november 1897 sammesteds) var en norsk sprogforsker. 

Ungers akademiske virksomhed — han var professor i germansk og romansk filologi — var kun af ringe betydning. Derimod har han indlagt sig stor fortjeneste som udgiver af gamle norske, og islandske tekster, i begyndelsen i forening med P.A. Munch og Keyser, senere alene. 

Således udgav han flere redaktioner af de norske kongesagaer, bearbejdelser al middelalderlige romantiske digtninge samt religiøse skrifter (homilier og helgenlegender). Disse udgaver er alle meget omhyggelig udførte og udmærkede sig frem for deres forgængere ved pålidelighed. 

Derimod kan de ikke alle siges at bestå for nutidens fordringer, idet de kun mangelfuldt meddeler det tekstkritiske apparat, som er nødvendigt for en videnskabelig benyttelse af litteraturen. Til dels er flere håndskrifter kompilerede, uden at der i det enkelte er gjort rede herfor, hvilket har nødvendiggjort nye udgaver. 

Medens Unger var en mester i den gamle prosastil, havde han ikke trængt dybere ind i skjaldesproget; hans gengivelse av skjaldevers er gennemgående mindre tilfredsstillende. I bedømmelse af de gamle skriveres særegenheder var Unger fremragende og har herom gjort mange værdifulde iagttagelser.

Kilder 

 
 Norrøne tekster av C. R. Unger hos Heimskringla.no

Filologer fra Norge
Ansatte ved Oslo Universitet
Nordmænd i 1800-tallet
Personer fra Oslo
Salmonsens
Igor Tudor

Igor Tudor (født 16. april 1978 i Split, Jugoslavien) er en tidligere kroatisk fodboldspiller, der spillede som midterforsvarer eller alternativt defensiv midtbanespiller. Han repræsenterede på klubplan Hajduk Split i hjemlandet og italienske Juventus, og havde desuden et lejeophold hos AC Siena. Med Juventus var han med til at vinde to italienske mesterskaber.

Landshold 
Tudor spillede i årene mellem 1997 og 2006 55 kampe for Kroatiens landshold, hvori han scorede tre mål. Han var en del af den trup der overraskende vandt bronze ved VM i 1998 i Frankrig, og deltog også ved EM i 2004 og VM i 2006.

Titler 

Serie A
 2002 og 2003 med Juventus

Supercoppa Italiana
 2002 og 2003 med Juventus

Referencer

Eksterne henvisninger 

Fodboldspillere fra Kroatien
Fodboldspillere fra Hajduk Split
Fodboldspillere fra Juventus F.C.
Fodboldspillere fra AC Siena
Personer fra Split
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Víctor Bastos

António Víctor de Figueiredo Bastos (25. januar 1832 i Lissabon – 1894) var en portugisisk billedhugger og maler.

Han blev uddannet på det derværende akademi og blev i 1860 professor i billedhuggerkunst. Det var særlig forskellige gode kultegninger, der var med til at gøre ham berømt i hans samtid. 

I 1861 foretog han en længere studierejse for staten til Frankrig, England, Italien og Spanien og fandt ved sin hjemkomst rig beskæftigelse som billedhugger. Han har således udført en del større, monumentale værker, som bronzestatuen af Camoens, omgivet af otte allegoriske figurer (Lissabon 1867), statue i marmor af Dom Pedro V for Castelho de Vide, bronzestatuen af Magalhães (i Lissabon 1873), seks store marmorstatuer til Triumfbuen på handelspladsen i Lissabon samt en statue af General das Antas m.m.

Kilder 
 

Billedhuggere fra Portugal
Gråsten Vandtårn

Gråsten Vandtårn er et tidligere vandtårn beliggende i Gråsten.

Historie 
Tårnet blev i 2000'erne købt af læge og redaktør Peter Winding, som besluttede sig at renovere det. På det tidspunkt havde der ellers været planer om en nedrivning, selvom tårnet tjener som et vartegn i byen. Det er nu (2011) ved at være færdigrenoveret. Der bliver, modsat Middelfart Vandtårn (kaldet La Tour, som Peter Winding også har renoveret), ingen soveværelser i tårnet, men forskellige etager, hvor der kan afholdes møder til maksimalt 24 personer. Højst oppe er der en flot udsigt ud over havet. Tårnet er tænkt som et eksklusivt forsamlingshus for borgere i Sønderjylland.

Arkitektur 
Tårnet er et typisk syddansk vandtårn opbygget med en cylinder i røde mursten nederst og en lidt bredere cylinder ovenpå indeholdende vandtanken. Taget er koberplader og på toppen prydes det af en vindfløj, der forestiller en hane. Nederste modul har fire vinduer over hinanden på tårnets fire "sider" – bortset fra hvor døren sidder. Efter renovering har den øverste del også fået isat vinduer.

Omgivelser 
Tårnet ligger for enden af en villavej tæt op af skov.

Se også 
 Løgumkloster Vandtårn – samme model

Referencer 

Vandtårne i Region Syddanmark
Vandtårn
Bygninger, konstruktioner og anlæg i Sønderborg Kommune
Willie Woodburn

William "Willie" Woodburn (8. august 1919 – 2. december 2001) var en skotsk fodboldspiller, der tilbragte hele sin aktive karriere, fra 1938 til 1955, som midterforsvarer hos storklubben Rangers F.C. Med klubben vandt han fem skotske mesterskab og fire FA Cup-titler. I 1954 blev han af det skotske fodboldforbund idømt livsvarig karantæne for sin rolle i et slagsmål under en kamp mellem Rangers og Stirling.

Woodburn spillede desuden, mellem 1947 og 1952, 24 kampe for Skotlands landshold. I 2004 blev han indlemmet i Scottish Football Hall of Fame.

Titler 

Skotsk Mesterskab
 1939, 1947, 1949, 1950 og 1953 med Rangers F.C.

Skotsk FA Cup
 1948, 1949, 1950 og 1953 med Rangers F.C.

Skotsk Liga Cup
 1947 og 1949 med Rangers F.C.

Referencer 

Fodboldspillere fra Skotland
Fodboldspillere fra Rangers F.C.
Medlemmer af Scottish Football Hall of Fame
Personer fra Edinburgh
Orvar Bergmark

Ernst Orvar Bergmark (16. november 1930 – 10. maj 2004) var en svensk fodboldspiller og -træner, der som højre back på Sveriges landshold var med til at vinde sølv ved VM i 1958 på hjemmebane. I alt nåede han at spille 94 landskampe, og er dermed blandt de mest benyttede spillere i svensk landsholdshistorie.

Bergmark spillede på klubplan primært i hjemlandet hos Örebro SK. Han havde også ophold hos AIK Stockholm og hos italienske AS Roma. Han blev i 1958 kåret til Årets fodboldspiller i Sverige.

Bergmark var både sideløbende med, og efter sin aktive karriere træner. Ligesom på spillerniveau var han flere gange tilknyttet Örebro, men han var også i fire år ansvarshavende for Sveriges landshold, som han stod i spidsen for ved VM i 1970 i Mexico.

Referencer

Eksterne henvisninger 
 AIK Stockholm spillerinfo 

Fodboldspillere fra Sverige
Deltagere ved verdensmesterskabet i fodbold 1958
Fodboldspillere fra Örebro SK
Fodboldspillere fra AIK Fotboll
Fodboldspillere fra AS Roma
Fodboldtrænere fra Sverige
Trænere for Sveriges fodboldlandshold